ร้านนี้อยู่ติดริมถนนเพชรเกษมใกล้มหาวิทยาลัยสยาม ห่างประมาณ 100 เมตร ฝั่งมุ่งไปทางขึ้น bts สถานีบางหว้า เป็นร้านอาหารตามสั่ง และ ก๋วยเตี๋ยวเป็ด พร้อมของหวานน้ำแข็งใส
~ หมูกรอบผัดกระเทียมพริกไทย 70฿. รสชาติมาตราฐาน มีน้ำมันติดมาบ้างถือว่าค่อนข้างแห้ง หมูกรอบเคี้ยวได้แบบค่อนข้างเนื้อแน่น เรื่องความกรอบอยู่ในระดับปานกลาง-ดี

~ กะเพราะหมูสับ 60฿. รสชาติค่อนข้างหวานนำ รู้สึกได้กลิ่นและรสหวานของซีอิ้วดำมากไป
แต่โดยรวมนับว่าใช้ได้ครับ

~ พะแนงหมู 60฿ เข้มข้นหอมพริกแกง ไม่หวานกำลังดี เมนูนี้ผมสั่งตอนหลังจากหม่ำ สองรายการบนใกล้หมด (ท้องมันฟ้องว่าที่ว่างยังเหลือส่งมาอีกๆ) เนื้อหมูเคี้ยวง่ายไม่เหนียว คลุกข้าวสวยร้อนๆ อร่อยเข้ากันดี

~ ข้าวสวย ถ้วยละ 5 ฿. มีความร้อนดี ทำให้การทานมีรสชาติขึ้นเยอะ

**ผมมาธุระแถวมหาวิทยาลัยสยามอยู่ 3-4 วัน ไม่ได้มา.......นะครับ แฮะ แฮะ ^^
